बिनिखायनो हाग्रामा महिलारीया बिटिआर गोरोबथानि थाखाय जेबो खामानि मावनो मोना होननानै जगदीश रामसियारीया बुङो। बियो बुंबावोदि हाग्रामा महिलारीयाबो सासे बिग्रायारि दैदेनगिरिमोन। सासे बारग’ बिग्रायारिनि खुगायाव बिटिआर गोरोबथायाव जेबो गैया होननाया बिनि आरजायै रावसो । बिटिसि गोरोबथा खालामनानै हाग्रामा महिलारीया बिटिसिनि सुबुंफोरनि थाखाय खामानि मावनांगौमोन नाथाय बेखौ खालामाबालानो बिटिसिनि जौगानायनि रांफोरखौ जाख्ल’नानै बिटिसिनि जौगानायनि मोजां खामानि मावनो हायाखै होननानैबो अजद दैखाङो जगदीश रामसियारीआ।